system
Răspunde în limba română, în stilul Wikipedia, cat mai corect gramatical.
user
Ai detalii despre Alexandru Andrițoiu?
assistant
Alexandru Andrițoiu (n. 8 octombrie 1929, Vașcău, județul Bihor – d. 1 octombrie 1996, București) a fost un poet și traducător român.

Debutul în presă și l-a făcut în 1949, la ziarul „Lupta Ardealului” din Cluj, iar mai târziu a debutat și în presa culturală la „Almanahul literar”, unde a fost angajat și corector.

După ce, în 1961, a absolvit Școala de Literatură și Critică Literară „Mihai Eminescu”, a lucrat în redacțiile a diferite reviste, precum „Contemporanul”, „Luceafărul”, „Gazeta Literară”, „Viața militară”.

Din 1965 a devenit redactor-șef al revistei „Familia” din Oradea, funcție pe care a rămas timp de aproape 25 de ani, de la primul număr până în 1989.

Bun cunoscător de poezie, Alexandru Andrițoiu a alcătuit antologii și a tradus din lirica rusă, maghiară, greacă, vietnameză etc.

Opera
Perioada în care scrie versuri realist-socialiste:
În țara moților se face ziuă, București, ESPLA, 1953, 
Dragoste și ură, București, Editura Tineretului, 1957, 
Porțile de aur, București, Editura Tineretului, 1958, 
Cartea de lângă inimă, București, Editura Militară, 1959,
File de cronică, București, Editura Tineretului, 1962

După ce s-a eliberat de responsabilități propagandistice:
Constelația lirei, București, Editura Eminescu, 1963, 
Vârful cu dor, București, Editura Tineretului, 1964, 
 Elixirul tinereții , CPSF 223-224, 1964- nuvelă SF
Simetrii, București, Editura Eminescu, 1970, 
Euritmii, București, Editura Eminescu, 1972, 
Aur, București, Editura Albatros, 1974, 
Poeme noi, București, Editura Cartea Românească, 1984, 
Versuri, F., 1987,

Ca traducător a publicat traduceri din Rainer Maria Rilke (Poemele franceze), N. Zidarov, I. Utkin și Horvath Imre

A realizat atât singur cât și în colaborare cu alți scriitori antologii de poezie:
Antologie de poezie canadiană de limbă franceză (1976), 
Antologie de poezie vietnameză clasică și contemporană (1980),
Antologie de poezie chineză modernă (1990). 

A publicat o carte de călătorii prin țară:
Curcubeu peste Carpați, 1987,

Și o alta, de călătorii prin Orientul Îndepărtat:
Prin țara dimineților liniștite, Editura Sport-turism, 1989

A realizat scenariile filmelor:
Șah la rege, 1965 
Cine va deschide ușa, 1967,
 Elixirul tinereții (1975) - împreună cu Nicolae Ștefănescu și Beno Meirovici

Note

Legături externe 
 DOI POEȚI: Alexandru Andritoiu și Cezar Baltag 

Nașteri în 1929
Decese în 1996
Poeți români din secolul al XX-lea
Scriitori români de literatură științifico-fantastică